Document ID: 32011R0737
Publication Date: 2011-07-26

Content:
32011R0737
L 195/42
SLUŽBENI LIST EUROPSKE UNIJE
PROVEDBENA UREDBA KOMISIJE (EU) br. 737/2011
od 26. srpnja 2011.
o izmjeni Priloga I. Uredbi Vijeća (EZ) br. 1217/2009 u vezi s popisom područja
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1217/2009 od 30. studenoga 2009. o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj zajednici (1), a posebno njezin članak 3.,
uzimajući u obzir zahtjeve Francuske i Mađarske,
budući da:
(1)
Uredba (EZ) br. 1217/2009 sadrži popis područja u smislu članka 2. točke (d) te Uredbe.
(2)
U skladu s tim Prilogom Francuska je podijeljena na 22 područja. Za potrebe Uredbe (EZ) br. 1217/2009 Francuska je zatražila da se na popis područja dodaju Guadeloupe, Martinik i La Réunion.
(3)
U skladu s tim Prilogom Mađarska je podijeljena na 7 područja. Za potrebe Uredbe (EZ) br. 1217/2009 Mađarska je zatražila smanjenje broja područja spajanjem područja Közép-Dunántúl, Nyugat-Dunántúl i Dél-Dunántúl u jedno područje Dunántúl i spajanjem Közép-Magyarország, Észak-Alföld i Dél-Alföld u jedno područje Alföld.
(4)
Uredbu (EZ) br. 1217/2009 potrebno je stoga odgovarajuće izmijeniti.
(5)
Mjere predviđene u ovoj Uredbi u skladu su s mišljenjem Odbora Zajednice za sustav poljoprivrednih knjigovodstvenih podataka,
DONIJELA JE OVU UREDBU:
Članak 1.
Prilog I. Uredbi (EZ) br. 1217/2009 mijenja se u skladu s Prilogom ovoj Uredbi.
Članak 2.
Ova Uredba stupa na snagu sedmog dana od dana objave u Službenom listu Europske unije.
Primjenjuje se od tržišne godine 2012.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. srpnja 2011.

EuroVoc Classification:
Level 1 (Primary): 100161
100156
Level 2 (Secondary): 100278
100247
Level 3 (Tertiary): 7879
3605
1088
All Tags: 1088
3424
3679
3682
4257
7879